Draft:Еленко Любомиров Божков

Еленко Любомиров Божков е експерт в областта на енергетиката, еколог и политик от Съюза на демократичните сили (СДС), а по-късно се сближава с Българската социалистическа партия (БСП). Народен представител в VII Велико народно събрание от 21 многомандатен избирателен район – София. Бил е член на Държавната комисия за енергийно и водно регулиране и зам.- министър на енергетиката.

Биография и образование
Еленко Божков е роден на 3 юли 1953 г. в Кюстендил. През 1977 г. завършва ВМЕИ „Ленин“ (дн. Технически университет (София)) със специалност „Автоматизация на електроенергийните системи“. През 1986 г. защитава дисертация тема: „Идентификация на елетромагнитните параметри на мощни синхронни турбогенератори“ във Висш машинно-електротехнически институт. Женен, с две деца.

Професия
В периода 1977-1980 г. работи в инженер-наладчик в Пусково наладъчното управление (дн. „Старт Инженеринг“ АД), а от 1981 г. до 1990 г. е научен сътрудник първа степен (доцент) в Научноизследователския технологичен институт „Техенерго“, където се занимава с оптимизирането на системите за автоматично регулиране на възбуждането в АЕЦ „Козлодуй“, ТЕЦ „Марица изток 2““ и др. През 1997-2001 година се занимава с консултантска дейност като управител „Енерго Трейд Консулт“ ООД. Член (от 2002 г.) и председател (2003-2006) на Борда на „Енергоремонт“, където ръководи рехабилитацията на ТЕЦ „Марица Изток 3“. По-късно става член на Управителния съвет на „Енел – Марица Изток 3“ АД (2006-2010 г.). Между 2010 и 2013 година е управител на „Вода Ток“ ООД и изгражда и въвежда в експлоатация на МВЕЦ на река Росица. От 2005 е главен експерт на Европейска инвестиционна банка.

Политическа дейност
Член е на Федерация на клубовете за гласност и демокрация и след 1989 г. става един от лидерите на СДС. Народен представител в VII Велико народно събрание, където е избран за заместник-председател на Комисията по енергетика. Не участва в така нареченияПротест на тридесет и деветимата и подписва новата Конституция. През 1991 г. напуска СДС и се включва в Българска партия либерали основана от Петко Симеонов. През 2010 г. преминава към ПП Партия Български социалдемократи на Георги Атанасов. Бил е член на ръководството на Български демократичен център, на Либерално-консервативен съюз, на Патриотичния съюз и на Гражданско обединение на демократичните организации (ГОДО) на Димитър Луджев. Участва в Стратегическия съвет към президента Румен Радев. Член е на Съвета на директорите на „Национална Електрическа Компания“ ЕАД, а през периода 1995-1997 г. е главен секретар на Комитета по енергетика, а след това заема същия пост и в Министерство на енергетиката. През 2013 година става член на Държавната комисия за енергийно и водно регулиране, а между 2022 и 2023 г. е служебен заместник-министър на енергетиката.